**211208**

**Құдай бізбен бірге ме?**

***“Ал Мәсіхпен бірлесіп сүрген жаңа өмірлерің ел көзінен таса, Құдайдың алдында.” Делінген***

***(Қолостықтарға 3:3).***

Егер сіз Киелі кітап әңгімелерін бала кезіңізде оқысаңыз, ересек кезіңізде оларды қайтадан оқу қызықты болады. Исраил балаларының Мысырдан көшуі, Қызыл теңіздің бөлінуі – менің сүйікті әңгімем болатын. Қазір мені таң қалдырғаны — Құдайдың Өз халқына олармен бірге болғанының белгілері.

Олардың алдында үнемі екі белгі тұрды; күндіз бағана тәрізді бұлт, ал түнде жолдарына жарық түсіріп, жалындаған от бағанасы. Белгісіз уақытта олар тек Құдайдың жұбаныш беретін қатысуын іздеу керек болды. Мысырлықтар қуып келгенде, Жаратқан Иенің періштесі, бұлт пен от бағанасы жылжытып, халық пен жаудың арасында тұрды.

Бұл әңгімеде мен қазір Құдайдың бізге ұсынып отырған қамқорлығының тамаша көрінісін көремін. “Ал Мәсіхпен бірлесіп сүрген жаңа өмірлерің ел көзінен таса, Құдайдың алдында.” делінген (Қолостықтарға 3:3). Басымызға қандай апат түссе де, Иса Өз шәкіртін, Өз баласын зор сүйіспеншілігінде сақтап қалып, оны қабылдап, қауіпсіздік береді. Забур жырларында біз де сол исраилдіктер сияқты, Құдайдың бізге көмектесетіндігіне сенімді бола аламыз: «Алды-артымнан жүресің мені қоршап, Құдіретті қолыңды үстімде ұстап» (Забур 138:5).

Исаның балаларында Құдайдың біздің қасымызда екені туралы белгі ғана емес, онымен қоса: «Мен сені ешқашан тастап та кетпеймін, жалғыз да қалдырмаймын (Еврейлерге 13:5) деген қайта тірілген Құтқарушының Ұлы Уәдесі бар және біздің бойымызда Киелі Рух деп аталатын көмекшісі бар. (Жохан 15:26). Егер сіз Исаның соңынан ермейтін болсаңыз, сізді аңдып жүрген жау бар. Жалғыз жүгірмеңіз. Қайта, Исаға қарай жүгіріңіз.